ຜົນການເລືອກຕັ້ງ ສະມາຊິກ ສະພາ ທີ່ເຂດ Catalonia ຂອງສະເປນ
ທ່ານ Artur Mas ປະທານາທິບໍດີ ທີ່ຢູ່​ໃນ​ຕໍາ​ແໜ່​ງ​ຂອງ​ຂົງ​ເຂດ ແລະມີ​ຫົວ​ນິຍົມ​ເອກ​ກະລາດ ໄດ້ຊະນະ 50 ບ່ອນນັ່ງ ຂອງຈຳນວນທັງໝົດ 135 ບ່ອນນັ່ງ.
ຜົນການເລືອກຕັ້ງເລືອກເອົາສະມາຊິກສະພາຢ່າງເປັນທາງ ການ ຢູ່ໃນເຂດ Catalonia ທາງພາກຕາເວັນອອກສຽງເໜືອ ຂອງສະເປນ ໄດ້ສະແດງໃຫ້ ເຫັນວ່າ ບ່ອນນັ່ງສ່ວນໃຫຍ່ຈະ ຕົກເປັນຂອງ ບັນດາພັກຮັກຊາດ ທີ່ນິຍົມ ແຍກຕົວອອກເປັນ ເອກກະລາດຈາກສະເປນ ຜົນຈາກການປ່ອນບັດເລືອກຕັ້ງໃນວັນອາທິດວານນີ້ ໄດ້ສະ ແດງໃຫ້ເຫັນ ວ່າ ພັກພັນທະມິດແຫ່ງຊາດຂອງ ທ່ານ Artur Mas, ປະທານາທິບໍດີທີ່ ຢູ່ໃນຕໍາແໜ່ງຂອງຂົງເຂດ ແລະ ມີ ຫົວນິຍົມເອກກະລາດ ໄດ້ຮັບຄະແນນ ສຽງທີ່ຫລຸດຈາກການ ເປັນພັກສຽງສ່ວນຫລາຍໜ້ອຍນຶ່ງ ຊຶ່ງໄດ້ພຽງ 50 ບ່ອນນັ່ງ ຫລຸດຈາກ 62 ບ່ອນນັ່ງໃນເມື່ອກ່ອນ ຂອງຈໍານວນທັງໝົດ 135 ບ່ອນນັ່ງ ສ່ວນພັກ Republican ຊ້າຍ ຫລື ERC ຂອງພວກ ນິຍົມແບ່ງແຍກດິນແດນນັ້ນ ໄດ້ຮັບອັດຕາສ່ວນບ່ອນເພີ້ມຂຶ້ນສອງເທົ່າ, ຊຶ່ງ ໄດ້ 21 ບ່ອນນັ່ງ ທາງດ້ານພັກສັງຄົມນິຍົມ ຫລື PSC ທີ່ບໍ່ນິຍົມການເປັນເອກກະລາດນັ້ນ ເສຍບ່ອນນັ່ງໄປ 8 ບ່ອນ ຢູ່ໃນການລົງຄະແນນສຽງເລືອກຕັ້ງຄັ້ງນີ້ ຊຶ່ງເຮັດໃຫ້ບ່ອນນັ່ງຂອງພັກດັ່ງກ່າວ ຫລຸດຈາກ 28 ມາເປັນ 20 ບ່ອນນັ່ງ ໃນການປະກົດຕົວຢູ່ໃນໂທລະພາບທີ່ອອກອາກາດໃນເມືອງ Barcelona ລຸນຫລັງການ ລົງຄະແນນສຽງເລືອກຕັ້ງແລ້ວນັ້ນ ທ່ານ Mas ໄດ້ສະ ແດງຄວາມຂອບໃຈສະມາຊິກໃນ ພັນທະມິດ ທີ່ໄດ້ໃຫ້ການສະໜັບ ສະ ໜຸນແກ່ທ່ານ ແຕ່ທ່ານກໍຮັບຮູ້ວ່າ ຕໍ່ໄປນີ້ ພັກດັ່ງ ກ່າວຈະຕ້ອງ ໄດ້ຮ່ວມ ກັນຮັບຜິດຊອບໃນການປົກຄອງບໍລິຫານຂົງເຂດ ລັດຖະບານຂອງ ທ່ານ Mas ໄດ້ຮຽກຮ້ອງໃຫ້ມີການເລືອກຕັ້ງກ່ອນກໍາ ນົດອັນເປັນພາກ ສ່ວນນຶ່ງຂອງການຕໍ່ສູ້ຍາດອໍານາດ ກັບລັດຖະບານກາງ ທີ່ບໍລິຫານໂດຍນາຍົກລັດ ຖະມົນຕີ Mariano Rajoy ນັ້ນ